Борис Младенов-Young
Sorrow

chitanka.info

Sorrow[0]

Тя се стели плавно, на вълни,

с черно наметало ме обвива

и в прегръдка здрава ме души,

обуздала всяка съпротива.

Хищна птица граква с грозен грак,

слънцето примигва и угасва,

сякаш в адска бездна с пъклен мрак

моята душа се сгромолясва.

И ме лъхва мирис на катран,

чувам тъжни вопли и стенания…

От кахъри тежки налетян,

аз лежа с потиснати желания.

Цвят оклюмал, от слана попарен —

и въздишам като в сън кошмарен!

Сидни, Австралия — 1999 г.

[0] Тъга ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.